stanford-oval/wikipedia huggingface dataset:
תחבורה בישראל
תחבורה ביישובים קטנים

במדינת ישראל לכל יישוב, קטן ונידח ככל שיהיה, מגיע אוטובוס ציבורי לפחות שלוש פעמים ביום, כחלק מתפיסה לפיה תחבורה ציבורית היא מצרך חיוני שהמדינה צריכה לדאוג שיסופק לכל אזרח וכן במטרה לחזק את ההתיישבות בפריפריה. את האוטובוסים שמגיעים ליישובים אלו מסבסדת המדינה באמצעות תשלום שמשרד התחבורה מעביר לחברת האוטובוסים.
מנתוני שנת 2017 עלה כי המדינה מתקצבת בסכום של 600,000 ש"ח 560 קווים שבממוצע משתמשים בהם פחות מ-5 נוסעים, כאשר קווים אלו משרתים יישובים קטנים ורבים מהם פועלים כקווי מאסף.
ביקורת על המצב הקיים מציעה לבצע רפורמה ולהחליף את השיטה הנוכחית במודל יעיל וזול יותר. אחד הפתרונות המוצעים הוא לבטל או לצמצם את הקווים שכמעט ואינם בשימוש ובמקביל לאפשר לתושבי יישובים קטנים לבצע נסיעה משותפת ללא הגבלות. בתמיכה ביוזמה זו נטען כי היא תסייע לתושבי היישובים הקטנים להגיע ליעדם במהירות ובקלות הרבה יותר מאשר התחבורה הציבורית הקיימת שממילא לא מתאימה לצורכיהם ובכך גם תצמצם את השימוש ברכבים פרטיים. בנוסף מודגש בתמיכה בתוכנית כי שיקול מרכזי בהגבלות הקיימות על נסיעה משותפת הוא חשש לפגיעה בפרנסתם של נהגי מוניות, אך אלו ממילא כמעט ואינם מעניקים שירות לתושבי היישובים הקטנים.
ראו גם

כבישי ישראל
רכבת ישראל
תחבורה ציבורית בישראל
הערות שוליים

↑  שלומי דיאז "נוסעים אל העתיד: כך ייראו נתיבי התחבורה ב-2040" ישראל היום 01.08.2019
↑  שנתון סטטיסטי לישראל, 2018, לוח 24.1 - תחבורה -נתונים פיזיים, למ"ס
↑  המקור לכל נתוני 2011 הוא הפרסום: 2.68 מיליון כלי רכב מנועיים בישראל בשנת 2011, באתר הלשכה המרכזית לסטטיסטיקה
1 2 3 4 5 6 7  יהודה פואה, ‏"לצאת מהקווים: בשׂורה לתחבורה ביישובים הקטנים", השילוח,  16, אוקטובר 2019
מבט ציפור על מחלף ארלוזורוב בנתיבי איילון, גוש דן
משאית מעבירה ספינה בדרך לאילת
אוטובוסים של חברות אגד וסופרבוס, בתחנה המרכזית בראשון לציון
רכבת נוסעים דו-קומתית הנוסעת מכיוון פתח תקווה לתל אביב במעבר מתחת לכביש 4
הרכבת הקלה במדרחוב יפו המחודש בירושלים, 11 ביולי 2011
מכונת כרטוס של הרכבת הקלה בירושלים בתוך אחד מקרונותיה, המאפשרת תיקוף של רב-קו או כרטיס חד-פעמי.
Application Service Provider

Application Service Provider (מילולית: ספק שירות יישום; ר"ת ASP) הוא עסק המספק שירותים מבוססי מחשב ללקוחות ברשת. תוכנת מחשב המוצעת ללקוחות בדגם של ASP מכונה לעיתים אף תוכנה על פי דרישה (באנגלית: On-demand software) או תוכנה כשירות (software as a service). במובן הצר ביותר מהותו של עסק ASP הוא מתן גישה ליישום מחשב במחשב מרוחק באמצעות פרוטוקול תקשורת כגון HTTP.
הצורך ב-ASP התפתח על רקע העלות הגואה של תוכנות מחשב מתמחות, עלות שהיא מעבר ליכולת הכלכלית של עסקים קטנים ובינוניים. כמו כן, המורכבות הגוברת של תוכנה הניבה עלויות גבוהות בהפצתה למשתמשים. בדגם ASP ניתן להפחית במורכבות ובעלות של התוכנה. כמו כן ניתן מענה מלא לנושא שדרוג ועדכון התוכנה וצורך זה מוטל בדגם ASP על כתפי נותן השירות ולא המשתמש. כך גם הצורך במתן תמיכה טכנית לתוכנה, תחזוקת תשתית המחשבים המספקת את היישום, נושאי אבטחת מידע ותמיכה בהמשכיות תפקוד הארגון, כל אלה נמצאים באחריות ספק שרות ASP.
דגם שרות ASP

בדגם שרות ASP תוכנת המחשב נמצאת על שרת של ספק השירות ומשתמשי הקצה יכולים להפעילה באמצעות דפדפן HTML או באמצעות תוכנה מיוחדת שהספק מתקין במחשבו של הלקוח.
המאפיינים המשותפים לשרותי ASP כוללים:
ספק ASP מחזיק בבעלות מלאה ובתפעול מלא של התוכנות שהוא מציע
ספק ASP מחזיק בבעלותו את השרתים התומכים בתוכנה, והוא אף מתפעלם ומתחזקם
ספק ASP מעמיד מידע לרשות לקוחותיו באמצעות האינטרנט או באמצעות מסוף מחשב Thin Client
ספק ASP מחייב את לקוחותיו על בסיס נפח השימוש בתוכנה, או על בסיס חודשי/שנתי
יתרונות דגם שרות ASP כוללים:
הימנעות מבעיות אינטגרציה של תוכנה במחשבי הלקוח
חיסכון בעלויות כיוון שעלות התוכנה מתחלקת בין מספר לקוחות
הספק רוכש ניסיון רב יותר בהפעלת התוכנה ממה שיכול לרכוש איש מחשבים בבית עסק קטן
קיים עדכון מתמיד של מערכות התוכנה על ידי מומחים לנושא
שיפור במהימנות, נגישות, ובטיחות מידע לעומת רשתות מחשב של חברה קטנה
כריתת חוזה רמת שרות עם הספק מבטיחה ללקוח רמה ידועה של שרות
גישה למומחים למוצר ולטכנולוגיה המקדישים זמנם לתוכנות הקיימות
צמצום ללקוח בהוצאות על טכנולוגיות מידע וודאות ברמת ההוצאה
תיעול מומחי טכנולוגיות מידע של הלקוח להתמקדות בפרויקטים טכנולוגיים אסטרטגיים המשפיעים על מאזן העסק
כמה מן החסרונות של דגם ASP כוללים:
הלקוח עלול להיות תלוי בספק למתן היבט חיוני של פעולת העסק, בכך הלקוח מגביל את שליטתו בהיבט זה ומסתמך על יכולת הספק
שינויים בשוק ה-ASP עשויים לגרום לשינוי ברמה או באופי השירות הזמין ללקוחות
שילוב בין שירותי ASP למערכות המותקנות במחשב הלקוח, עשוי להיות בעייתי.
ביצוע הערכה של אבטחת מערכות מידע בעת התקשרות עם ספק ASP עלולה להיות יקרה, כיוון שהחברה המתקשרת עם הספק חייבת להעריך את רמת הסיכון הנילווית לשימוש בדגם ASP בפני עצמו. התעלמות מן החשיבות שבהערכת סיכון זה עלולה להוביל ל:
איבוד שליטה על מידע של החברה
איבוד שליטה על תדמית החברה
רמה בלתי מספקת של בטיחות ASP כדי להתמודד עם סיכונים
חשיפה של מידע פנימי ללקוחות ASP אחרים.
סיכונים אחרים כוללים התעלמות מהערכת החוסן הכלכלי של ספק ה-ASP, עד כמה ניתן להסתמך על ספק זה לעתיד. כך לדוגמה, לחברת סיסקו מערכות מערכת כללים ענפה להערכת סיכון זה. כללים אלה כוללים את הערכת היקף שירות ASP, בטיחות התוכנית והבשלות של ספק ה-ASP ביחס למודעות לחשיבות אבטחת מידע. הכללים אף מדגישים את חשיבות עריכת פעולות ביקורת על ספק ה-ASP, כולל ביקורים במשרדי הספק.
ראו גם

מיקור חוץ
מחשוב ענן
תוכנה כשירות
Going Bad

Going Bad הוא סינגל של הראפר האמריקאי מיק מיל בהשתתפות הראפר הקנדי דרייק, מתוך אלבום האולפן הרביעי של מיק מיל, Championships. השיר יצא לאור ב-22 בינואר 2019, על ידי חברות התקליטים אטלנטיק רקורדס ומייבאך מיוזיק גרופ, כסינגל הראשון מתוך האלבום לרדיו האורבני העכשווי. הווידאו קליפ נחשף בפברואר 2019 ויצא באותו החודש. הסינגל היה השיר הראשון של מיל וה-24 של דרייק שהגיע למקום הראשון במצעד השירים הקצביים ב-30 במרץ 2019.
וידאו קליפ

ב-6 בפברואר 2019, קליפ של 30 שניות פורסם בעמוד האינסטגרם של מיק מיל, אשר היווה טיזר לווידאו קליפ. הקליפ יצא לאור באופן רשמי ב-7 בפברואר. הקליפ בוים על ידי קיד ארט, ונראים בו מיל ודרייק לוקחים חלק בפעילויות מפוארות הקשורות בדרך כלל לאנשים עשירים. הקליפ יצא במהלך חודש ההיסטוריה השחורה (אנ'). טי. איי., ניפסי האסל, מאסטרד, סוויז ביטז, שי גליזי, PnB רוק, ג'יי פרינס ו-YK אוסיריס משתתפים בקליפ לצד מיל ודרייק.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 32 |  |
|  אירלנד | מצעד הסינגלים האירי | 19 |  |
|  ארצות הברית | בילבורד הוט 100 | 6 |  |
|  ארצות הברית | מצעד שירי ה-R&B/היפ-הופ | 2 |  |
|  ארצות הברית | מצעד 40 שירי המיינסטרים | 40 |  |
|  ארצות הברית | מצעד השירים הקצביים | 1 |  |
|  ארצות הברית | רולינג סטון טופ 100 | 39 |  |
|  גרמניה | GfK – טופ 100 | 92 |  |
|  הולנד | מצעד 40 הסינגלים ההולנדיים | 71 |  |
|  הממלכה המאוחדת | מצעד הסינגלים הבריטי | 13 |  |
|  ולוניה | אולטראטופ 40 | 13 |  |
|  יוון | IFPI Greece | 7 |  |
|  ליטא | AGATA | 31 |  |
|  ניו זילנד | המצעד הניו זילנדי הרשמי | 36 |  |
|  סלובקיה | ČNS IFPI | 49 |  |
|  סקוטלנד | מצעד הסינגלים הסקוטי | 3 |  |
|  פורטוגל | מצעד הסינגלים הפורטוגזי | 44 |  |
|  פלנדריה | אולטראטופ 50 | 3 |  |
|  צ'כיה | ČNS IFPI | 66 |  |
|  צרפת | SNEP | 126 |  |
|  קנדה | קנדה הוט 100 | 3 |  |
|  שוודיה | סוורייטופליסטן | 60 |  |
|  שווייץ | המצעד השווייצרי | 44 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 69 |  |
|  ארצות הברית | בילבורד הוט 100 | 18 |  |
|  ארצות הברית | מצעד שירי ה-R&B/היפ-הופ | 9 |  |
|  ארצות הברית | מצעד השירים הקצביים | 8 |  |
|  ארצות הברית | רולינג סטון טופ 100 | 9 |  |
|  הממלכה המאוחדת | מצעד הסינגלים הבריטי | 81 |  |
|  פורטוגל | מצעד הסינגלים הפורטוגזי | 151 |  |
|  קנדה | קנדה הוט 100 | 24 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| קנדה (Music Canada) | פלטינה ×5 | 400,000 |
| דנמרק (IFPI Danmark) | זהב | 45,000 |
| צרפת (SNEP) | זהב | 100,000 |
| איטליה (FIMI) | זהב | 25,000 |
| ניו זילנד (RMNZ) | זהב | 15,000 |
| פורטוגל (AFP) | פלטינה | 10,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×5 | 5,000,000 |
1882

שנת 1882 היא השנה ה-82 במאה ה-19. זוהי שנה רגילה, שאורכה 365 ימים. 1 בינואר 1882 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

11 בינואר – כינוס קונגרס פוקשאן
21 בינואר – נוסדה תנועת ביל"ו בחרקוב שבאימפריה הרוסית (כיום אוקראינה)
2 במרץ – המלכה הבריטית ויקטוריה ניצלת מניסיון התנקשות בחייה
24 במרץ – רוברט קוך מכריז על גילוי חיידק השחפת
17 באפריל – האימפריה העות'מאנית מאמצת את סמלה
4 במאי – הקיסר אלכסנדר השלישי מחוקק את חוקי מאי שהגבילו את מקומות המגורים של היהודים, אסרו עליהם עבודה בימי א' וימי חג נוצריים
20 במאי – איטליה מצטרפת למעצמות המרכז
6 ביוני – 100,000 הרוגים בסופת ציקלון שפוקדת את בומביי (כיום מומבאי)
3 ביולי – אטיין ז'ול מארה מציג בפני האקדמיה הצרפתית למדעים את מצלמת הכרונופוטוגרפיה בעלת הלוח המקובע שהמציא
6 ביולי – חברי ביל"ו מגיעים לראשונה לארץ ישראל
13 ביולי – הצי הבריטי כבש את אלכסנדריה כחלק מהמלחמה האנגלו-מצרית
24 ביולי – אדמת ג'אוני (ראש פינה) נרכשה על ידי דוד שוב, נציג חבורה יישוב ארץ-ישראל על ידי עבודת אדמה מרומניה
31 ביולי – נוסדה המושבה ראשון לציון ביוזמת "ועד חלוצי יסוד המעלה"
20 באוגוסט – השמעת הבכורה של יצירתו של פיוטר איליץ' צ'ייקובסקי "הפתיחה 1812"
13 בספטמבר – הצבא הבריטי כבש את קהיר כחלק מהמלחמה האנגלו-מצרית
27 באוקטובר – הברון אדמונד דה רוטשילד שולח תרומה ראשונה למושבה ראשון לציון
2 בנובמבר – השריפה הגדולה באואולו הרסה 27 בניינים במרכז העיר אואולו, בפינלנד
6 בדצמבר – הקמת המושבה זכרון יעקב על ידי עולי העלייה הראשונה
12 בדצמבר – נוסדה המושבה גיא אוני, שבהמשך שונה שמה לראש פינה
איליה מצ'ניקוב מגלה במסינה את תהליך פאגוציטוזה ובכך שם את אחד היסודות לאימונולוגיה - חקר מערכת החיסון
נפטרו

26 בפברואר – מוריץ דניאל אופנהיים, צייר יהודי (נולד ב-1800)
3 באפריל – ג'סי ג'יימס, פורע חוק אמריקאי בתקופת המערב הפרוע, נורה בעבור הפרס שהוצב על ראשו (נולד ב-1847)
19 באפריל – צ'ארלס דרווין, חוקר טבע אנגלי, הוגה תורת האבולוציה (נולד ב-1809)
27 באפריל – ראלף וולדו אמרסון, פילוסוף ומשורר אמריקאי (נולד ב-1803)
16 במאי – קונסטנטין פון קאופמן, גנרל בצבא האימפריה הרוסית (נולד ב-1818)
16 במאי – רובן צ'פמן, מושל אלבמה ה-13 (נולד ב-1799)
2 ביוני – ג'וזפה גריבלדי, מנהיג התנועה לאיחוד איטליה (נולד ב-1807)
13 באוגוסט – ויליאם סטנלי ג'בונס, כלכלן ולוגיקן בריטי (נולד ב-1835)
6 בדצמבר – אנתוני טרולופ, מחשובי הסופרים האנגלים במאה ה-19 (נולד ב-1815)
31 בדצמבר – לאון גמבטה, מדינאי צרפתי, מראשיה וממיסדיה של הרפובליקה הצרפתית השלישית (נולד ב-1838)
ראו גם

1882 במדע‎
ילידי 1882‎
נפטרים ב-1882‎
99–90 לפנה"ס

שימו לב: ערך זה מכיל אירועים מן השנים 99 – 90 לפנה"ס
אירועים בולטים בעולם

אלכסנדר ינאי, שליט ממלכת יהודה, כובש את עזה, הורס את רפיח ודוחק את הנבטים מהנגב
92 לפנה"ס רעידת אדמה וצונאמי פוקדים את ארץ ישראל,מצרים, וקפריסין
91 לפנה"ס – פורצת מלחמת האיטלקים ברומא בין הרפובליקה הרומית, לבנות בריתה באיטליה
91 לפנה"ס – ניקומדס ה-3 עולה לכס המלוכה של ביתיניה
נולדו

99 לפנה"ס – שנת לידתו המשוערת של המשורר הרומי טיטוס לוקרטיוס קרוס
95 לפנה"ס – מרקוס פורקיוס קאטו אוטיקנסיס הידוע גם כקאטו הצעיר
נפטרו

96 לפנה"ס – אנטיוכוס השמיני
96 לפנה"ס – אנטיוכוס התשיעי נהרג במהלך קרב עם סלאוקוס השישי
91 לפנה"ס – קווינטוס קיקיליוס מטלוס נומידיקוס מדינאי ומצביא רומאי בתקופת הרפובליקה הרומית ויריבו הפוליטי של גאיוס מריוס
91 לפנה"ס – ניקומדס ה-2, מלך ביתיניה
600

שנת 600 היא השנה ה-100 במאה ה-6. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
המיספירה המזרחית בשנת ה-600 לספירה
האימפריה הביזנטית בשנת ה-600 לספירה
מפת מיקומם המוערך של שבטי חצי האי ערב בסביבות שנת ה-600 לספירה
נולדו

21 בספטמבר – ויטאליאן, אפיפיור (נפטר ב-672)
נפטרו

16 במאי (בערך) – הונורטוס מאמיין, קדוש נוצרי והבישוף השביעי של אמיין (תאריך לידתו לא ידוע)
ראו גם

ילידי 600‎
נפטרים ב-600‎
9GAG

| --- | --- |

 סוג:  בידור, אקטואליה, רשת חברתית מקוונת
 תקופת הפעילות:  2008, הונג קונג הונג קונג – הווה
 מייסדים:  ריי צ'אן
 מנכ"ל:  ריי צ'אן 
 שירותים עיקריים:  תוכני אינטרנט הומוריסטיים, ממים
 הרשמה:  אופציונלית
 פרסום:  באנר
 www.9gag.com
 
9GAG הוא אתר באנגלית שיוסד על ידי תושבי הונג קונג ומאוחסן על שרת הממוקם בארצות הברית. האתר עלה לרשת בשנת 2008 ומאז הפך למוקד פופולרי מאוד בתרבות תופעות האינטרנט והממים.
ממשק האתר

האתר מחולק לשש קטגוריות – Hot, ‏Trending, Fresh, Cute, Geeky ו- GIF. כאשר משתמש רשום מעלה תמונה או סרטון, אלה מופיעים באזור ה־Fresh, שם היא מועמדת לשיפוטם של גולשי האתר. כשתמונה מקבלת מספיק הצבעות חיוביות היא עוברת לאגף ה־Trending ואם היא מקבלת מספיק הצבעות גם שם היא עוברת לאזור הראשי – Hot אשר מהווה את ערוץ התוכן המופיע בעמוד הראשי של האתר.
אין חובה להירשם לאתר כדי לגלוש בו, אך הרשמה הכרחית כדי להצביע לתמונות, להגיב עליהן, לסמן אותן כמכילות תוכן פוגעני או כדי לבטל את "מצב בטוח" ("safe mode") אשר מסתיר תמונות בעלות אופי מיני. האתר לא מתיר שימוש מיני בוטה. גולשי האתר הקבועים מכנים את עצמם 9Gaggers.
פופולריות האתר

לפי מדד אלקסה, 9GAG נמצא בין 400 האתרים הנצפים בעולם. האתר מדורג במקום ה-71 בברזיל, במקום ה-22 בפורטוגל וזוכה לפופולריות גדולה במדינות רבות אחרות כמו גם בישראל. ישראלים אף פתחו אתר דומה הנקרא "10GAG" שלמעשה מתבסס על אותו עיקרון, אך בעברית. 10GAG נסגר ב-2015 עקב אי הצלחתו של האתר.
תכנים

בבסיס האתר תמונות ממקורות חיצוניים שעוברות עריכה על ידי המשתמשים. רובם מתבססים על ממים קיימים באינטרנט, על תרבות הפופ, על סאטירה ועל אירועים שעל סדר היום האקטואלי. חלק גדול מהתכנים עוסק באנשים מפורסמים, כמו גם דמויות בדיוניות כמו ספיידרמן והארי פוטר, על חלק מהדמויות נוהגים לצחוק וחלק נערצים. מאפיין נוסף של האתר הם דמויות ה-Rage Comic, דמויות קבועות המצוירות בקו מרושל במתכוון. לכל דמות אפיון סטריאוטיפי מובהק והן מייצגות צדדים שונים בהתנהלות האנושית באינטרנט או בחיים האמיתיים. שימוש נפוץ נעשה בתמונות Imagebank ותמונות אחרות שמקורן בדרך כלל לא ידוע שמופיעות באופן חוזר כשהן מלוות בציטוט המיוחס לדמות המצולמת (למשל: תמונה של נערת פרחים מודרנית המופיעה בליווי טיעונים לקויים לוגית לתפיסת עולמה הליברלית). האתר שותף למגמה הכוללת של עיסוק מרובה בחתולים, ובמידה פחותה עוסק גם בבע"ח אחרים. ב-rage comics, נהוגה שפה שלא מאפיינת את הדיבור היומיומי ויש בה ציטוטים שחוזרים על עצמם. לדוגמה, כל פעם שמציגים משהו או מישהו בקומיקס, נהוג להגיד קודם "le", ובדרך כלל לדמות הראשית קוראים Derp ולדמות המשנית Herp ולדמויות נשיות Derpina ו- Derpete. בנוסף, לפעמים, חלק מהתכנים כוללים צחוק על אירוע אקטואלי שקרה (לדוגמה: אחרי הבחירות ברוסיה ב-2011, צחקו על כך שכביכול 140% מהאנשים הצביעו בבחירות).
בסוף שנת 2016 החליטה הנהלת האתר לחסום חלק מהתכנים אשר היו מועלים על ידי הגולשים, ונתפסו כפוגעניים בעיני מנהלי האתר. (תכנים אשר נחשבו כ"מסורת" וכ"אייקונים" למשתמשי האתר).
ההחלטה עוררה כעס בקרב רבים מגולשי האתר.
הערות שוליים

9GAG, ברשת החברתית פייסבוק
9GAG, ברשת החברתית אקס (טוויטר)
9GAG, ברשת החברתית אינסטגרם
9GAG, באתר פינטרסט
ALSA

| --- | --- |

ממשק alsamixer על אובונטו 7.1
 מפתח:  ALSA
 מחזור חיים:  4 בנובמבר 1998 – הווה (25 שנים) 
 גרסה אחרונה:  1.2.12 (10 ביוני 2024) 
 מערכת הפעלה:  לינוקס
 נכתבה בשפות:  C 
 סוג רישיון:  הרישיון הציבורי הכללי של גנו
 קטגוריה:  שמע
 www.alsa-project.org
 
ALSA הוא שלד תוכנה חופשית ומבוססת קוד פתוח המופצת תחת הרישיון הציבורי הכללי של גנו, ומספק ממשק תכנות יישומים למנהלי התקנים של כרטיסי קול. בנוסף ALSA מהווה רכיב בליבת לינוקס.
מטרות ALSA הבסיסיות הן הגדרה אוטומטית של כרטיסי קול, וטיפול נוח במערכות מרובות התקני קול. מספר שלדי תוכנה כגון JACK משתמשות ב-ALSA כדי לאפשר ביצוע עריכת קול ברמה גבוהה.
היסטוריה

פיתוח ALSA החל בשנת 1998 בהובלת ירוסלב קיסלה, כמנהל התקן לכרטיס הקול Gravis Ultrasound. התוכנה פותחה בתאימות ללינוקס אך הופצה בנפרד מליבת לינוקס. בשנת 2002 הוכנסה התוכנה לליבה בגרסאות 2.5 שלה. בגרסה 2.6 הוסרה OSS קודמתה ו־ALSA הפכה לברירת המחדל, אך הושארה תאימות לאחור ל-OSS‏.
הערות שוליים

↑  ראשי תיבות מאנגלית של: Advanced Linux Sound Architecture ארכיטקטורת שמע מתקדמת של לינוקס)
↑  הקדמה ל-ALSA באתר -alsa-project.org
↑  ההודעה על שחרור הליבה גרסה 2.5
↑  אמולציית OSS באתר alsa-project.org
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Love at First Sting

Love at First Sting הוא שמו של אלבום רוק כבד של הלהקה הגרמנית, סקורפיונז, שיצא בשנת 1984. בשנה בה יצא, דורג האלבום במקום השישי על ידי המגזין בילבורד, ברשימת ה-Billboard 200. השיר Rock You Like a Hurricane, דורג במקום ה-25 במצעד ה-Billboard 200, והשיר Still Loving You דורג במקום ה-64.
צוות

קלאוס מיינה - שירה
פרנסיס בוצ'הולז - בס וסינתיסייזר
מתיאס יאבס - גיטרה
הרמן ררבל - תופים
רודולף שנקר - גיטרה
Apple TV

ערך זה עוסק במזרים מדיה של חברת אפל. אם התכוונתם לשירות סטרימינג, ראו .
| --- | --- |


 מידע כללי
 סוג:  מזרים מדיה
 מפתח:  אפל 
 יצרן:  אפל
 תאריך הפצה:  2007 
 מידע טכני
 מערכת הפעלה:  דור ראשון: 3.0.2, מבוססת על Mac OS X 10.4 דור שני ושלישי: 6.0, מבוססת על iOS 7.0.1
 מעבד:  דור ראשון: Intel Pentium M @ 1.0 GHz דור שני: Apple A4  דור שלישי: Apple A5 דור רביעי Apple A8
 נפח אחסון:  דור ראשון: 160 ג'יגה בייט  דור שני ושלישי: אין דור רביעי: 32gb /64gb
 זיכרון:  דור ראשון ושני: 256MB  דור שלישי: 512 MB
 קלט:  Apple Remote, אייפון, אייפוד טאץ', אייפד
 קישוריות:  Wi-Fi IEEE 802.11b/g/n   יציאת HDMI  בדור הראשון:  Component video/Audio  USB 2.0
 מידות
 אורך:  דור ראשון: 197 מ"מ דור שני ושלישי: 98 מ"מ
 רוחב:  דור ראשון: 197 מ"מ דור שני ושלישי: 98 מ"מ
 גובה:  דור ראשון: 29 מ"מ דור שני ושלישי: 23 מ"מ
 אתר אינטרנט
 
מחברים אחוריים של Apple TV דור ראשון הכוללים חשמל, USB לעדכוני קושחה, Ethernet, HDMI, וידאו ואודיו אנלוגיים ואודיו אופטי
Apple TV הוא מזרים מדיה (מכשיר סטרימר) המיוצר, משווק ונמכר על ידי חברת אפל. המכשיר מנגן מדיה דיגיטלית שמקורה ב-iTunes Store או במחשב לטלוויזיה בהפרדה גבוהה המתחברת אליו. את המדיה ניתן לאחסן בכונן קשיח פנימי, או להזרימה דרך רשת תקשורת באמצעות תוכנת iTunes הרצה על גבי OS X או Windows, בהתאם לרצון המשתמש. מכשיר זה הוכרז לראשונה במסיבת עיתונאים מיוחדת בסן פרנסיסקו, ב-12 בספטמבר 2006, על ידי מנכ"ל אפל דאז, סטיב ג'ובס.
הגרסה ההתחלתית, בעלת נפח אחסון של 40 ג'יגה בייט, החלה להשלח למזמינים ב-12 במרץ 2007. גרסה שנייה, עם דיסק קשיח של 160 GB, שוחררה ב-31 במאי 2007. ב-14 בספטמבר 2009 הפסיקה אפל את ייצור גרסת ה-40 GB, והוזילה את מחיר הגרסה השנייה.
בשנת 2010 הוצג הדור השני בממדים קטנים יותר. המכשיר לא כלל עוד דיסק קשיח פנימי והסתמך על הזרמת תוכן בלבד. לשם שיפור הביצועים כלל המכשיר זיכרון מטמון של 8GB. הדור השלישי הוצג בשנת 2012. הוא היה זהה באופן חיצוני ובחלק מרכיביו לדור הקודם, אך כלל מעבד וזיכרון משופרים המאפשרים שידור בהפרדה גבוהה של 1080p.
תכונות

Apple TV מאפשר למשתמש לנצל את הטלוויזיה שלו לצפייה בתמונות, להשמעת מוזיקה ולהפעלת סרטי וידאו מתוך רשת אינטרנט מקומית או מתוך שירות אינטרנטי (iTunes Store, YouTube, Flickr או MobileMe). בהתחברות ישירות ל-iTunes Store, ניתן לשכור ולקנות סרטים, תוכניות טלוויזיה, שירים, אלבומים וקליפים כשחלק גדול מהתוכן קיים באיכות HD, מתוך המכשיר. בנוסף, אפשר לצפות באמצעותו בסרטי YouTube ופליקר ולעיין באלבומי תמונות ב-MobileMe ו-iCloud. המשתמש במכשיר יכול להסתנכרן ולהזרים מידע (תמונות, מוזיקה וסרטים) ממחשב שמחובר לאותה רשת ומכיל iTunes. המכשיר נשלט באמצעות שלט מיוחד. נוסף לכך, ניתן להוריד למכשיר יישומונים שונים דרך חנות האפליקציות, כגון שירותי הזרמת וידאו כמו נטפליקס, פריים וידאו ויוטיוב.
החל מהדור השני המכשיר לא כלל דיסק פנימי אלא רק זיכרון מטמון בנפח 8GB לתמיכה בהזרמת המדיה, בעיקר בפרוטוקול AirPlay התומך בהעברת וידאו וקול. החל מדור זה גם מתאפשרת הצגת תמונה חיה של מכשירים אחרים של אפל הנמצאים באותה רשת ותומכים בתכונה המכונה Mirror, לדוגמה, אייפון 4S ואייפד 3.
דורות Apple TV

| דור | ראשון | שני | שלישי | שלישי (Rev A) | רביעי |
| --- | --- | --- | --- | --- | --- |
| תאריך הוצאה | 8 בינואר 2007 | 1 בספטמבר 2010 | 7 במרץ 2012 | 28 בינואר 2013 | אוקטובר 2015 |
| מעבד | 1 GHz Intel "Crofton" Pentium M | Apple A4 | Apple A5  (שתי ליבות עם ליבה אחת כבויה) | Apple A5  (תוכנן מחדש כליבה אחת) | Apple A8 |
| זיכרון | 256MB | 256MB | 512MB | 512MB | 2GB |
| נפח אחסון | 160 או 40 GB | 8GB (זיכרון מטמון) | 8GB (זיכרון מטמון) | 8GB (זיכרון מטמון) | 32 או 64 GB (זיכרון מטמון) |
| מערכת הפעלה | גרסה מותאמת של Mac OS X 10.4 | 6.0 | 6.0 | 6.0 | tvOS 9.0 |
| מידות | 200 × 200 × 28 (מילימטרים) | 99 × 99 × 23 (מילימטרים) | 99 × 99 × 23 (מילימטרים) | 99 × 99 × 23 (מילימטרים) | 99 × 99 × 33 (מילימטרים) |
| משקל | 1.1 קילוגרם | 0.27 קילוגרם | 0.27 קילוגרם | 0.27 קילוגרם | 0.41 קילוגרם |
| קישוריות | USB 2.0, infrared receiver,  HDMI, component video, אודיו אופטי, Wi-Fi | בלוטות', Micro-USB, HDMI,  infrared receiver, אודיו אופטי, Wi-Fi | בלוטות', Micro-USB, HDMI,  infrared receiver, אודיו אופטי, Wi-Fi | בלוטות', Micro-USB, HDMI,  infrared receiver, אודיו אופטי, Wi-Fi | בלוטות', USB-C, HDMI, infrared receiver |
602

שנת 602 היא השנה השנייה במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

מועאויה הראשון, מייסד בית אומייה (נפטר ב-680)
נפטרו

מאוריסוס, קיסר האימפריה הביזנטית
27 בנובמבר – מאוריקיוס, קיסר האימפריה הביזנטית (נולד ב-539)
ראו גם

ילידי 602‎
נפטרים ב-602‎
604

שנת 604 היא השנה הרביעית במאה ה-7. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

נֻעמאן השלישי, מלך אל-חירה (ממלכה ערבית על הגבול שבין מסופוטמיה לחצי האי ערב) מודח על ידי האימפריה הסאסאנית, ובכך נפתחת הדרך למוסלמים לפלוש לסהר הפורה.
הקמת כנסייה במקום בו עומדת היום קתדרלת סנט פול.
נפטרו

12 במרץ – גרגוריוס הראשון, אפיפיור ממורי הכנסייה (נולד ב-540)
13 באוגוסט – ון, קיסר סין (נולד ב-541)
4 בנובמבר – יוהל איקנאל, שליטת עיר המאיה פלנקה
ראו גם

ילידי 604‎
נפטרים ב-604‎
ALARM

טיל ALARM נישא תחת כנפו של טורנדו GR4 של חיל האוויר המלכותי הבריטי
ALARM (ראשי תיבות של: Air Launched Anti-Radiation Missile; מאנגלית: טיל נגד קרינה המשוגר מהאוויר) הוא טיל נגד קרינה בריטי שייעודו העיקרי הוא השמדת מערכות מכ"ם של האויב למטרת דיכוי הגנה אווירית. הוא נמצא בשימוש חיל האוויר המלכותי הבריטי וחיל האוויר המלכותי הסעודי.
הטיל הוא מסוג "שגר ושכח" ובעל יכולת ייחודית של "שוטטות" (loitering). כאשר הטיל משוגר במוד "שוטטות" או כאשר מכ"ם המטרה כבה לאחר השיגור, הטיל פותח מצנח וצונח לאיטו עד שמכ"ם המטרה נדלק, ואז ניצת מנוע הטיל בשנית והטיל טס לעבר המטרה עד לפגיעה.
היסטורית פיתוח

ב-1978 הציג חיל האוויר המלכותי הבריטי את דרישותיו לטיל נגד קרינה:
שימוש בטיל לא ידרוש כי המטוס יוקדש תמידית למשימות דיכוי הגנה אווירית, ולא ידרוש את התקנתם של חיישנים מיוחדים על המטוס לצורך ביצוע משימות דיכוי הגנה אווירית.
את הטיל ניתן יהיה לשגר ממטוס הטס במהירות גבוהה ובגובה נמוך מאוד מחוץ לטווח מערכות ההגנה האווירית של האויב.
הטיל צריך להיות קטן וקל דיו כדי שמטוס טורנדו IDS שיועד לביצוע משימות דיכוי הגנה אווירית יוכל לשאת מספר רב של טילים מסוגו, ושמטוס טורנדו IDS שיועד למשימות תקיפה או סיור יוכל לשאת מספיק טילים מסוגו לצורך הגנה עצמית.
משרד ההגנה הבריטי קיבל הצעות לטיל נגד קרינה חדש בסוף 1982; BAe דיינמיקס הציע את ה-ALARM, בעוד שטקסס אינסטרומנטס חברה ללוקאס אירוספייס והציעה את ה-AGM-88 הארם. מחלוקת התעוררה בין משרד ההגנה הבריטי שהעדיף את ה-ALARM מתוצרת BAe דיינמיקס הבריטית לבין משרד האוצר שהעדיף את טיל ה"הארם" הזול יותר. ב-29 ביולי 1983 הכריז מזכיר ההגנה מיכאל הסלטין על בחירה ב-ALARM. על פי הערכות, ההזמנה הראשונית הייתה לכ-750 טילים עבור חיל האוויר המלכותי הבריטי, כאשר הטילים הראשונים היו צפויים להמסר ב-1987.
פיתוח מנוע הטיל הייחודי, בעל יכולת "בערה-שוטטות-בערה", היה באחריות "רויאל אורדנס". התכנון של רויאל אורדנס למנוע בעל מאפיינים כאלו, שכונה "נות'ץ'" (Nuthatch; מאנגלית: דבקן, סוג של ציפור), היה מורכב. בתחילת 1986 התחוור ל-BAe כי "רויאל אורדנס" נתקלת בקשיים באספקת מנוע הטיל והיא החלה לבחון חלופות. ביולי 1987, BAe, שעד אז הפכה לבעלת "רויאל אורדנס", החליפה את ה-"נות'ץ'" במנוע בעל סיכון נמוך יותר שתוכנן על ידי ביירן-כמי (Bayern-Chemie). עלות העסקה הוכפלה מ-200 מיליון לירה שטרלינג ל-400 מיליון לירה שטרלינג ותאריך המסירה נדחה ל-1990.
היסטורית שירות

שימוש בטילי ALARM נעשה בעימותים הבאים:
מאפיינים

אורך: 4.3 מטר
קוטר: 22 ס"מ
מוטת כנפיים: 72 ס"מ
משקל: 265 ק"ג
Going Under

Going Under (בעברית: הולכים מתחת) הוא הסינגל השני של להקת הרוק האמריקאית אוונסנס מאלבום האולפן הראשון של הלהקה Fallen. הסינגל יצא ב-9 בספטמבר 2003. השיר תוכנן תחילה להיות הסינגל הראשון של הלהקה, אולם מאחר שהסינגל Bring Me to Life יצא באלבום פסקול הסרט דרדוויל, הוחלט להוציאו בתור הסינגל השני של הלהקה.